input: 32012D0838
  L 359/45
  SLUŽBENI LIST EUROPSKE UNIJE
  18.12.2012.
  ODLUKA KOMISIJE
  od 18. prosinca 2012.
  o usvajanju pravila s ciljem osiguranja dosljedne provjere postojanja i pravnog statusa sudionika, kao i njihovih poslovnih i financijskih sposobnosti, u neizravnim aktivnostima koje dobivaju potporu u obliku bespovratnih sredstava na temelju Sedmog okvirnog programa Europske zajednice za istraživanja, tehnološki razvoj i demonstracijske aktivnosti i na temelju Sedmog okvirnog programa Europske zajednice za atomsku energiju za aktivnosti u području nuklearnih istraživanja i osposobljavanja
  (Tekst značajan za EGP)
  (2012/838/EU, Euratom)
  EUROPSKA KOMISIJA,
  uzimajući u obzir Ugovor o funkcioniranju Europske unije,
  uzimajući u obzir Ugovor o osnivanju Europske zajednice za atomsku energiju,
  uzimajući u obzir Uredbu (EZ) br. 1906/2006 Europskog parlamenta i Vijeća od 18. prosinca 2006. o utvrđivanju pravila za sudjelovanje poduzetnika, istraživačkih centara i sveučilišta u aktivnostima u okviru Sedmog okvirnog programa te za širenje rezultata istraživanja (2007. do 2013.) (1), a posebno njezin članak 16. stavak 4.,
  uzimajući u obzir Uredbu Vijeća (Euratom) br. 1908/2006 od 19. prosinca 2006. o utvrđivanju pravila za sudjelovanje poduzetnika, istraživačkih centara i sveučilišta u aktivnostima u okviru Sedmog okvirnog programa Europske zajednice za atomsku energiju te za širenje rezultata istraživanja (2007. do 2011.) (2), a posebno njezin članak 15. stavak 4.,
  budući da:
  (1)
  Odlukom C(2007) 2466 od 13. lipnja 2007. o usvajanju pravila s ciljem osiguranja dosljedne provjere postojanja i pravnog statusa sudionika, kao i njihovih poslovnih i financijskih sposobnosti, u neizravnim aktivnostima koje dobivaju potporu u obliku bespovratnih sredstava na temelju Sedmog okvirnog programa Europske zajednice za istraživanja, tehnološki razvoj i demonstracijske aktivnosti (2007. do 2013.) i na temelju Sedmog okvirnog programa Europske zajednice za atomsku energiju (Euratom) za aktivnosti u području nuklearnih istraživanja i osposobljavanja (2007. do 2011.), Komisija je sastavila pravila za osiguranje dosljedne provjere postojanja i pravnog statusa sudionika, kao i njihovih poslovnih i financijskih sposobnosti, u neizravnim aktivnostima koje dobivaju potporu u obliku bespovratnih sredstava na temelju Odluke br. 1982/2006/EZ Europskog parlamenta i Vijeća od 18. prosinca 2006. o Sedmom okvirnom programu Europske zajednice za istraživanja, tehnološki razvoj i demonstracijske aktivnosti (2007. do 2013.) (3) i Odluke Vijeća 2006/970/Euratom od 18. prosinca 2006. o Sedmom okvirnom programu Europske zajednice za atomsku energiju (Euratom) za aktivnosti u području nuklearnih istraživanja i osposobljavanja (2007. do 2011.) (4) (dalje u tekstu „Pravila”).
  (2)
  Ta su Pravila osmišljena za utvrđivanje jasnog i transparentnog okvira koji će na homogeni način provesti sve službe uključene u upravljanje bespovratnim sredstvima dodijeljenima na temelju Odluke br. 1982/2006/EZ i Odluke 2006/970/Euratom. Ta su Pravila imala za cilj osigurati usklađen pristup u svim Programima uspostavljenim tim Odlukama i tijekom trajanja tih Programa, dopuštajući prema potrebi mjeru fleksibilnosti.
  (3)
  Ta bi Pravila trebalo promijeniti kako bi se utvrdili neki elementi i kodificirala najnovija praksa, poput definiranja pravnih statusa/kategorija i odredaba o potrebnim dokumentima i datumu početka valjanosti, slučajeva nepotpunih, oprečnih ili lažnih izjava i/ili popratne dokumentacije, imenovanog zastupnika pravnog subjekta, izmjena i preispitivanja potvrda te odbora za validaciju.
  (4)
  Važno je promijeniti ta Pravila kako bi se zajamčila jednaka provedba i tumačenje uvođenjem posebnih slučajeva. Pored toga, odjeljak o mjerama zaštite potrebno je pojačati.
  (5)
  Istodobno, ta bi Pravila trebalo uskladiti s Ugovorom o funkcioniranju Europske unije.
  (6)
  Radi jasnoće i pravne sigurnosti, Odluku C(2007) 2466 trebalo bi stoga zamijeniti,
  DONIJELA JE OVU ODLUKU:
  Članak 1.
  Pravila za osiguranje dosljedne provjere postojanja i pravnog statusa sudionika, kao i njihovih poslovnih i financijskih sposobnosti, u neizravnim aktivnostima koje dobivaju potporu u obliku bespovratnih sredstava na temelju Odluke br. 1982/2006/EZ, Odluke 2006/970/Euratom i Odluke Vijeća 2012/93/Euratom (5) navedena su u Prilogu ovoj Odluci.
  Članak 2.
  Odluka C(2007) 2466 stavlja se izvan snage. Upućivanja na Odluku stavljenu izvan snage tumače se kao upućivanja na ovu Odluku.
  Članak 3.
  Ova Odluka stupa na snagu dvadesetog dana od dana objave u Službenom listu Europske unije.
  Sastavljeno u Bruxellesu 18. prosinca 2012.